Şehba de hetê Kongraya Star û Yewîya Cinîyan ê  Ciwanan ra semedê şermezarkerdişê tecrîdê serê Rayberê Şarê Kurdî Abdullah Ocalanî çalakîye ameye kerdene.
Cinîyanê ke posterê Abdullah Ocalanî kiriştî bi sloganan azadîya ey waşte. Çalakîya ke bi rêzgirewtişî dest pêkerde de Endama Koordînasyonê Kongreya Starî ya Rojawanî  Eyşe Mihemed qisey kerd. Mihemede ard ziwan ke tecrîd hetê dişmenanê demokrasîyî yeno caardene û vat wazenê ma ey ra dûrî bifînê û kole bikerê.
Endama Yewîya Cinîyan ê Ciwanan Rîme Dada zî vist vîrî ke Abdullah Ocalanî verê cinîyan akerd û vat ê do tim rêçê ey de têkoşîn bikerê. Dada vat ganî cinîyî bitaybetî cinîyê ciwanî ganî vera tecrîdî vengê xo berzêr bikerê.
